I Sołisti Vèneti i xe na orchestra da càmara itałiana conosesta in tut el mondo, co sede a Pàdova. L'orchestra speciałixada inte l'execusion de muxica baroca, xe stà fondà Pàdova intel 1959 dal mestro Claudio Scimone che el ne xe oncora el diretor. Inte i oltra sincuanta ani de vita ła xe deventà famoxa cofà speciałista intea execusion de autori barochi itałiani cofà Vivaldi, Tomaso Albinoni, Francesco Geminiani, Benedetto Marcello e Giuseppe Tartini. I se ga exibio in sentenera de sità intel mondo cofà Sałisburgo, Seul, New York, Tokyo.